Philippus Scheidemann
Philippus Henricus Scheidemann (Cassalae natus die 26 Iulii 1865 - Hafniae exsul obiit die 29 Novembris 1939) fuit vir publicus factionis socialisticae democraticae ac primus Praeses Ministrorum (tunc Theodisce Reichsministerpräsident appellatus et non cancellarius sicut postea) Rei Publicae Wimarii.

Iuventus et munus
Maiores Scheidemann fabri fuerunt. Ipse scholam finivit et deinde annis 1879 - 1883 tirocinium typographici fecit. Hoc munere ad usque annum 1895 vixit. Deinde variis actis diurnis diurnarius laboravit.

Cursus honorum 
Ab anno 1903 legatus Dietae Imperii Germanici erat et postea praeses legatorum SPD et primus socialis democraticus praeses vicarius parlamenti. Annis 1917 - 1919 Scheidemann cum Friderico Ebert et praeses SPD fuit. 9 Novembris 1918, cum Germania Bello Orbis Terrarum I victa pacem peteret et multi homines rerum novarum cupidi essent, Berolini Rem Publicam proclamavit, ut dixit, nolens. Post casum monarchiae legatus populi factus et 19 Ianuarii 1919 legatus Consilii Formae Civitatis Constituendae electus est. 13 Februarii 1919 praeses ministrorum imperii creatus est. 20 Iunii eiusdem anni consilium ministrorum a magistratibus se recessit propter condiciones acerrimas pacis ab alligatis oblatas. Anno 1920 Scheidemann iterum legatus Dietae imperii electus est et ad annum 1933 mansit. Ab anno 1920 usque ad annum 1925 Scheidemann fuit magister urbis Cassalae.

Inter dictaturam Nazistarum
Anno 1933 e patria expulsus est et variis itineribus in Daniam pervenit, ubi 1939 mortuus est.

Nexus externi (Germanice) 

 Biographia 
 Biografie Biographia in Chronica Borussiae

Nati 1865
Cancellarii Germaniae
Legati Dietae Imperii Germaniae (Monarchia)
Legati Consilii Formae Civitatis Constituendae (Germania 1919)
Legati Dietae Imperii Germaniae (Res publica Vimariana)
Praesides SPD
Mortui 1939